**Beszámoló az ELTE BTK Külügyi és Nemzetközi Képzési Bizottság 2022-es munkájáról**

Elnök:

a nemzetközi ügyek dékánhelyettese: Dr. Réthelyi Orsolya, habilitált egyetemi docens

Tagok:

az oktatási és tanulmányi ügyek dékánhelyettese: Dr. Horváth Krisztina, egyetemi docens

Dr. Komáromy Zsolt, egyetemi docens

Dr. Tarafás Imre, egyetemi tanársegéd

Dr. Vaskó Ildikó, egyetemi docens

a Nemzetközi Kapcsolatok Irodája vezetője: Gaál Tekla, irodavezető

Hallgatói tagok:

Horváth Noémi (HÖK)

Skriba Orsolya (DÖK)

A Külügyi és Nemzetközi Képzési Bizottság a 2022-es év tavaszi és őszi félévére két bizottsági ülést tervezett. A tavaszi félévben, 2022.04.12-én tartott ülés napirendi pontjai a következők voltak:

1. Nemzetköziesítési javaslatok az intézeti stratégiákhoz

2. A Bizottság feladatainak előkészítése

3. Egyebek

Dr. Réthelyi Orsolya elnök februárban vette át a kari Nemzetközi ügyekért felelős dékánhelyettesi posztot, az első bizottsági ülésen ismertette a bizottság feladatait, és az éves tervet.

Legfontosabb napirendi pont az intézeti stratégiák elkészítését támogató nemzetköziesítési javaslatok áttekintése volt. Az intézetek számára intézeti nemzetköziesítési munkatársak kijelölését javasolja a bizottság, aki ismeri, összefogja és támogatja az egyes intézeti, nemzetköziesítési tevékenységeket. További javaslatként fogalmazódott meg angol nyelvű képzések, valamint nemzetközi együttműködések keretében megvalósuló kettős/többes diplomát adó képzések létrehozása, indítása. Kiemelt témakör továbbra is hallgatóink európai és Európán kívüli mobilitási kedvének erősítése és fokozása, valamint a külföldi hallgatóink számára nyújtott egyetemi, kari, intézeti és hivatali szolgáltatások erősítése, bővítése.

A bizottság javaslatai alapját képezik az egyetemi nemzetköziesítési stratégiára épülő kari stratégia és megvalósítási tervnek.

A bizottság őszi félévére tervezett ülése a félév végén valósult meg, mely már a 2023-as naptári évre esett. Napirendi pontjai:

Napirendi pontok:

1. Zenei mesterképzés angol nyelvű indítása

2. Beszámoló az ELTE Nemzetköziesítési Bizottság munkacsoportjainak tevékenységéről

3. Kari nemzetközi ügyek, újdonságok

4. Egyebek